Daugavpils 13. vidusskola

Daugavpils 13. vidusskola bija Daugavpils vispārējās vidējās izglītības iestāde ar padziļinātu mūzikas apmācību, kas atradās Valkas ielā 4A.

 Vēsture 
Daugavpils 13. vidusskolu atklāja 1972. gadā, pedagoģiskais kolektīvs pamatā sastāvēja no Daugavpils 6. astoņgadīgās skolas skolotājiem un vairākiem Daugavpils 11. vidusskolas skolotājiem. 1972. gadā 9.—10. klasēs (meitenēm) ieviesa mašīnrakstīšanas specializāciju. 1973. gadā skolā atvēra klases ar padziļinātu mūzikas apmācību. 1993. gadā vidusskolā izveidoja klases ar mūzikas novirzienu un ieviesa mūzikas elementārās teorijas, mūzikas literatūras, harmonijas, diriģēšanas, solo dziedāšanas mācīšanu. 1994.gadā Daugavpils 13. vidusskola ieguva vispārizglītojošās skolas ar mūzikas novirzienu statusu. 1994. gada maijā DPU Mūzikas fakultāte un 13. vidusskola noslēdza sadarbības līgumu par mācību metodiskā darba un izglītības satura pilnveidošanas iespējām. 2022. gadā skola apvienota ar Daugavpils 15. vidusskolu, Daugavpils pilsētas 28. pirmsskolas izglītības iestādi un Daugavpils pilsētas 30. pirmsskolas izglītības iestādi, izveidojot Daugavpils Iespēju vidusskolu.Daugavpils Iespēju vidusskola: Par skolu

 Skolas direktori 
 Gads Direktors 1972.—1983.Jevgēņija Ļvovska 1983.—1998.Valentīna Dmitrijeva 1998.—2012.Māra Jakubovska 2012.—2022.Andžela Skutele

 Izglītības programmas 

Skolā mācību un audzināšanas darbs noritēja pēc 4 vispārizglītojošām mācību programmām:

 mazākumtautību pamatizglītības programma;
 mazākumtautību pamatizglītības profesionāli orientētā virziena (mūzika) programma;
 vispārējās vidējās izglītības profesionāli orientētā virziena (mūzika) programma;
 vispārējās vidējās izglītības matemātikas, dabaszinību un tehnikas virziena programma.

 Ikdiena 

Skolā apmācība notika latviešu un krievu valodās un bilingvāli. 2017./2018.m.g. šeit mācījās 779 izglītojamie un strādāja 65 pedagoģiskie darbinieki.
Skolā bija vairāki muzikālie kolektīvi (kori, pūtēju orķestris, diksilends). Skolas koru kolektīvi bija pastāvīgi Latvijas Dziesmu un deju svētku dalībnieki un godalgoto vietu ieguvēji.
Viens no redzamākajiem skolas absolventiem un skolotājiem — komponists un kordiriģents Jevgeņijs Ustinskovs.

 Atsauces 

Kategorija:Bijušās skolas Daugavpilī
Kategorija:Jaunbūve (Daugavpils)